Diari Oficial de la Generalitat Valenciana


Sumari del DOGV 9449, del 14-10-2022 (2022/9223)

CORRECCIÓ d'errades de la Resolució de 4 d'octubre del 2022, del president del Consell de l'Audiovisual de la Comunitat Valenciana, per la qual es dona publicitat a les bases de la convocatòria pública de selecció d'un màxim de tres candidats o candidates a la Presidència del Consell Rector de la Corporació Valenciana de Mitjans de Comunicació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9223


Data del document
:   07-10-2022

Organisme emissor
:   Consell de l'Audiovisual de la Comunitat Valenciana

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 4 d'octubre del 2022, del president del Consell de l'Audiovisual de la Comunitat Valenciana, per la qual es dona publicitat a les bases de la convocatòria pública de selecció d'un màxim de tres candidats o candidates a la Presidència del Consell Rector de la Corporació Valenciana de Mitjans de Comunicació. [2022/9223]  
En e Diari Oficial de la Generalitat Valenciana número 9444, de 7 d'octubre de 2022, es va publicar la Resolució de 4 d'octubre de 2022, del president del Consell de l'Audiovisual de la Comunitat Valenciana, per la qual es dona publicitat a les bases de la convocatòria pública de selecció d'un màxim de tres candidats o candidates a la Presidència del Consell Rector de la Corporació Valenciana de Mitjans de Comunicació.   
  
Advertit un error en la publicació de l'esmentada resolució, en la base segona de l'annex, apartat 2, a), i de conformitat amb el que preveu l'article 109.2 de la Llei 39/2015, d'1 d'octubre, de règim jurídic de les administracions públiques i del procediment administratiu comú, es corregeix com segueix:  
  
On diu:  
«a) Haver exercit, durant un termini no inferior a deu anys, funcions en òrgans d'administració, alta direcció, control o assessorament en entitats públiques o privades relacionades amb l'àmbit de la comunicació, la gestió pública o el sector audiovisual.»;  
  
Ha de dir:  
«a) Haver exercit, durant un termini no inferior a deu anys, funcions en òrgans d'administració, alta direcció, control o assessorament en entitats públiques o privades relacionades amb l'àmbit de la comunicació, la gestió pública o el sector audiovisual; o tindre mèrits rellevants en l'àmbit de la comunicació o la cultura, tant en la seua activitat professional com en la seua dimensió docent o investigadora.»  
  
  
El termini de presentació de sol·licituds de trenta dies naturals previst en la base tercera, apartat 1, de l'annex de la Resolució de 4 d'octubre de 2022 s'iniciarà l'endemà de la publicació d'aquesta correcció d'errades en el Diari Oficial de la Generalitat Valenciana.  
  
Castelló de la Plana, 7 d'octubre de 2022.- El president del Consell de l'Audiovisual de la Comunitat Valenciana: José M. Vidal Beltrán.